Patrick Finbar Ryan

**Patrick Finbar Ryan** (1881–1975) var en irsk dominikaner som ble katolsk erkebiskop av Port of Spain i Trinidad og Tobago (1940–1966).

## Familie
Patrick F. Ryans bror var den britiske diplomaten Andrew Ryan, hvis sønn var teolog og i likhet med onkelen dominikaner, Columba Ryan. En annen bror, Thomas, tjenestegjorde i embetsverket i Britisk India, og søsteren hans, Mary Ryan, var professor i romanske språk ved University College Cork.
## Liv og virke
### Bakgrunn
Den 4. mars 1881 ble Patrick Ryan født i Rochestown i County Cork til Edward Ryan hans hustru Matilda Ryan. Han ble først utdannet ved Christian Brothers College i Cork, og Clongowes Wood College. Deretter begynte han på St. Mary's Priory i Tallaght for å bli dominikaner. Fra St. Mary's studerte han også ved University College Dublin, Royal University of Ireland, og flyttet deretter for å studere ved La Sapienza i Roma. Han ble ordinert til prest av dominikanerordenen ved den irske dominikanere ved basilikaen San Clemente i Roma i 1905. 

Han underviste ved den dominikanerskolen Newbridge College i County Kildare, hvor han var dekan. I 1915 ble han prior i St. Saviour's Church i Dominick St. i Dublin, frem til 1919, da han flyttet til Cork som prior i *St. Mary's Church* på Pope's Quay. Han redigerte den dominikanske publikasjonen *[[Irish Rosary]]*, og i 1921 grunnla han et katolsk barnemagasin, *Imeldist*. Han tjenestegjorde som provinsial for dominikanerne i Irland to ganger - fra 1921 til 1926 og igjen fra 1930 til 1934.

Han var som så mange irske geistlige ivrig opptatt av misjoner. Hans essay *Credo in ecclesiam catholicam* (1934) vitner om hans engasjement og ønsker i dette henseende.

### Koadjutorbiskop, så erkebiskop, av Port of Spain
Han ble utnevnt av pave Pius XI til koadjutorbiskop av Port of Spain, hovedstad i den britiske kronkolonien Trinidad og Tobago i Antillene den 13. april 1937. Den 29. juli 1937 ble han bispeviet av erkebiskop Paschal Charles David Robinson, som var apostolisk nuntius til Republikken Irland; medkonsekrerende var biskop James J. Roche av Cloyne, og biskop Daniel Cohalan av Cork.

### Erkebiskop av Port of Spain
Han ble etter noen år utnevnt til erkebiskop av Port of Spain, den 6. juni 1940. 

I 1943 etablerte han seminaret for *St. John Vianney og Uganda-martyrene* i Tunapuna på Trinidad. I 1946 inviterte han *Irish Presentation Brothers* og i 1947 *Holy Faith Sisters* til å opprette skoler i bispedømmet.

Han deltok i Det andre Vatikankonsil årene 1962–1965.

Han pensjonerte seg i 1966 og flyttet da tilbake til Irland. 

Han døde den 10. januar 1975 i Cork.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Kardinal Willem Marinus van Rossum, C.SS.R. (1854–1932) *1918
* Erkebiskop Paschal Charles David Robinson O.F.M. (1870–1938) *1927
* Erkebiskop *Patrick Finbar Ryan* O.P. (1881–1975) *1937

## Referanser